Document ID: 32013D0217

A BIZOTTSÁG VÉGREHAJTÁSI HATÁROZATA
(2013. május 8.)
a 2007/777/EK határozatnak a húskészítmények, kezelt gyomor, hólyag és belek Unióba történő behozatalára engedélyezett harmadik országok vagy részeik jegyzékében szereplő, a Mexikóra vonatkozó bejegyzés tekintetében történő módosításáról
(az értesítés a C(2013) 2589. számú dokumentummal történt)
(EGT-vonatkozású szöveg)
(2013/217/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető fordulatára, 8. cikke 1. pontjának első albekezdésére és 8. cikke 4. pontjára,
mivel:
(1)
A harmadik országokból származó, emberi fogyasztásra szánt bizonyos húskészítmények és kezelt gyomor, hólyag és belek behozatalára vonatkozó állat- és közegészségügyi feltételek és bizonyítványminták megállapításáról, valamint a 2005/432/EK határozat hatályon kívül helyezéséről szóló, 2007. november 29-i 2007/777/EK bizottsági határozat (2) megállapítja az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendeletben (3) meghatározott húskészítmények, kezelt gyomor, hólyag és belek szállítmányainak Unióba történő behozatalára, az Unión keresztül történő szállítására és az Unión belüli tárolására vonatkozó szabályokat.
(2)
Az említett határozat II. mellékletének 2. része meghatározza azon harmadik országok vagy részeik jegyzékét, ahonnan a hústermékek, valamint a kezelt gyomor, hólyag és belek Unióba történő behozatala engedélyezett, feltéve, hogy az említett árukon a 2. részben említett kezelést elvégezték.
(3)
A 2007/777/EK határozat II. mellékletének 4. része meghatározza az e melléklet 2. részében említett kezeléseket, mindegyikükhöz kódot rendelve. Ez a rész a kezelés szigorúságának csökkenő sorrendjében nem specifikus „A” kezelést és specifikus „B”-„F” kezeléseket határoz meg.
(4)
Mexikó olyan országként szerepel a 2007/777/EK határozat II. mellékletének 2. részében található jegyzékben, amelyből engedélyezett a specifikus D kezelésnek alávetett baromfiból, tenyésztett szárnyasvadból és vadon élő szárnyasvadból előállított, emberi fogyasztásra szánt húskészítmények, kezelt gyomor, hólyag és belek Unióba való behozatala.
(5)
2012-ben H7N3 altípusú, nagy patogenitású vírus okozta madárinfluenza-kitörésekről számoltak be Mexikó Jalisco államában, ahol nagy sűrűségben találhatók baromfigazdaságok. Mexikó a fertőzött állatok leölésének politikáját alkalmazta, továbbá a betegség megfékezése érdekében vészvakcinázást hajtott végre a madárinfluenza ellen.
(6)
A HPAI-járvány legutóbbi kitörését 2012 szeptemberének végén erősítették meg, majd 2012 decemberében Mexikó bejelentette, hogy felszámolták a járványt.
(7)
2013. január 8-án Mexikó arról értesítette a Bizottságot, hogy a H7N3 altípusú, magas patogenitású vírus okozta madárinfluenza két további helyen is megjelent a területén fekvő Aguascalientes államban található baromfiállományokban.. A betegség Jalisco és Guanajuato államokra is átterjedt.
(8)
Mivel a HPAI kitörése megerősítést nyert, Mexikó területét már nem lehet a betegségtől mentesnek tekinteni.
(9)
A HPAI kitöréseinek megismétlődése megkérdőjelezi a HPAI megfékezése érdekében Mexikóban végrehajtott intézkedések, ezen belül is a vakcinázás hatékonyságát.
(10)
A 2007/777/EK határozat II. mellékletének 2. részében meghatározott kezelésnek alávetett baromfiból, tenyésztett szárnyasvadból és vadon élő szárnyasvadból emberi fogyasztás céljára előállított húskészítményeknek, kezelt gyomornak, hólyagnak és beleknek a HPAI-tól nem mentes harmadik országokból vagy azok részeiből az Unióba való behozatala elhanyagolható kockázatnak értékelhető a vírusnak az Unióba történő behurcolása szempontjából.
(11)
Ugyanakkor a HPAI gyors terjedésére, valamint arra tekintettel, hogy fennáll a veszélye annak, hogy az illetékes mexikói hatóságok nem fedezik fel időben a HPAI-kitöréseket, az ebből a harmadik országból származó, emberi fogyasztásra szánt húskészítmények és kezelt gyomor, hólyag és belek Unióba történő behozatala és az Unión történő átszállítása csak akkor engedélyezhető, ha ezeken az árukon a 2007/777/EK határozat II. mellékletének 4. részében meghatározott B specifkus kezelést végeztek, mivel ez a kezelés szigorúbb, mint a II. melléklet 2. része értelmében jelenleg alkalmazott kezelés.
(12)
A 2007/777/EK határozatot ezért ennek megfelelően módosítani kell.
(13)
A szükségtelen kereskedelmi zavarok elkerülése érdekében átmeneti időszakot kell biztosítani, amely során továbbra is be lehet hozni az Unióba vagy át lehet szállítani az Unión a Mexikóból származó baromfiból, tenyésztett szárnyasvadból és vadon élő szárnyasvadból előállított húskészítmények, kezelt gyomor, hólyag és belek azon szállítmányait, amelyek e határozat hatálybalépését megelőzően megfelelnek a 2007/777/EK határozatban meghatározott feltételeknek.
(14)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2007/777/EK határozat II. melléklete e határozat mellékletének megfelelően módosul.
2. cikk
A 2013. augusztus 15-ig tartó átmeneti időszakban a 2007/777/EK határozat II. mellékletének 4. részében meghatározott, specifikus D kezelésnek alávetett, Mexikóból származó baromfiból, tenyésztett szárnyasvadból és vadon élő szárnyasvadból előállított, emberi fogyasztásra szánt húskészítmények, kezelt gyomor, hólyag és belek szállítmányait - beleértve a nyílt tengeren szállítottakat is - abban az esetben be lehet hozni az Unióba vagy át lehet szállítani az Unión, ha azokat a vonatkozó, 2013. május 17. előtt kiállított és aláírt bizonyítvány kíséri.
3. cikk
Ennek a határozatnak a tagállamok a címzettjei.
Kelt Brüsszelben, 2013. május 8-án.

Labels: 3
18
17
6